cyanic-selkie/wikianc huggingface dataset:
জন স্টুয়ার্ট মিল
প্রাথমিক জীবন
লন্ডনের পেনটোনভিলে এলাকার রডনী স্ট্রীটে জন স্টুয়ার্ট মিল জন্মগ্রহণ করেন। স্কটিশ দার্শনিক, ইতিহাসবিদ এবং অর্থনীতিবিদ জেমস মিল এবং হ্যারিয়েট বুরো দম্পতির জ্যেষ্ঠ সন্তান ছিলেন তিনি। পিতার তত্ত্বাবধানে তিনি শিক্ষাগ্রহণ করেন। পিতার কঠোর শাসনের মধ্য দিয়ে তার বাল্য ও কৈশোর কাটে। মাত্র তিন বৎসর বয়সে তিনি গ্রিক ভাষা শিখতে শুরু করেন, তিন থেকে আট বৎসর বয়সে গ্রিক ও লাতিন ভাষা আয়ত্ত করা ছাড়াও উভয় ভাষায় লিখিত একাধিক গ্রন্থ পাঠ করেন। যে বয়সে অন্যান্য শিশুদের বিদ্যালয়ে পদচারণ শুরু হয় তিনি সে বয়সে এরূপ অসাধারণ কৃতিত্ব প্রদর্শন করেন। বারো বৎসর বয়সে তিনি গণিতের অন্তরকলন শিক্ষা ছাড়াও গবেষণামূলক বিজ্ঞান, সভ্যতার ইতিহাস, অর্থনীতি ও ইংরেজি সাহিত্যের ওপর অনেক গ্রন্থ অধ্যয়ন করেন। এছাড়া, জেরেমি বেন্থাম এবং ফ্রান্সিস প্ল্যাসের পরামর্শ ও সহযোগিতা শিক্ষাজীবনের প্রভাব বিস্তার করে।
পিতা তার অসাধারণ প্রতিভা ও বুদ্ধিমত্তার স্ফূরণ দেখতে পান শৈশবকালেই। উপযোগবাদে তার ও বেন্থামের ভূমিকা উভয়ের মৃত্যু পরবর্তীকালে ব্যাপক প্রয়োগ ও প্রভাব বিস্তার করতে দেখা যায়। শৈশবেই অকালপক্ক চিন্তা-চেতনার জন্য স্মরণীয় হয়ে আছেন। আত্মজীবনীতে তার শিক্ষাজীবন সম্পর্কে বিস্তারিত উল্লেখ করেছেন। তিন বছর বয়সে প্রাচীন গ্রীক ভাষা শিখেন। ৮ বছরের মধ্যেই এশপের উপকথা, জিনোফোনের আনাব্যাসিস, হিরোডোটাস সমগ্র সম্পন্ন করেন। এছাড়াও তিনি ইংরেজির ইতিহাস এবং অঙ্কশাস্ত্র শিখেন। তাকে ল্যাটিন ভাষা, ইউক্লিড এবং বীজগণিত শেখার জন্য বিদ্যালয় শিক্ষককে নিয়োগ দেয়া হয়।
রাজনীতিতে অংশগ্রহণ
১৮৬৫ থেকে ১৮৬৮ সালের মধ্যে স্টুয়ার্ট মিল সেন্ট এন্ড্রুজ বিশ্ববিদ্যালয়ের লর্ড রেক্টররূপে দায়িত্ব পালন করেন। এই একই সময়ে অর্থাৎ ১৮৬৫ থেকে ১৮৬৮ সালে তিনি যুক্তরাজ্যের সিটি এন্ড ওয়েস্টমিনিস্টার এলাকা থেকে সংসদ সদস্য নির্বাচিত হন। তাকে লিবারেল পার্টির সাথে প্রায়শঃই সম্পৃক্ত হতে দেখা যায়। এমপি থাকাকালীন মিল আয়ারল্যান্ড প্রসঙ্গে যথেষ্ট সোচ্চার ছিলেন।
নারীবাদে সম্পৃক্ততা
মিল দেখতে পান যে, নারীসংক্রান্ত বিষয়াবলী অত্যন্ত গুরুত্বপূর্ণ। তাই তিনি নারীদের অধিকার আদায়ের লক্ষ্যে লিখতে শুরু করেন। এপ্রেক্ষিতে তিনি প্রারম্ভিক নারীবাদী হিসেবে বিবেচিত হতে পারেন। ১৮৬১ সালে লিখিত ও ১৮৬৯ সালে প্রকাশিত দ্য সাবজেকশন অব উইমেন শীর্ষক নিবন্ধে নারীদের বৈধভাবে বশীভূতকরণ বিষয়ে ভুল প্রমাণের চেষ্টা করেন। এরফলে তা সঠিকভাবে সমতাবিধান থেকে দূরে সরিয়ে রাখছে।
বিবাহে নারীর ভূমিকা সম্বন্ধে কথা বলেন এবং এ সম্পর্কে সম্যক অবগত হয়ে তিনি এর পরিবর্তনের প্রয়োজনীয়তা অনুভব করেন। সেখানে নারীর জীবনধারণে তিনি তিনটি প্রধান দিকের কথা তুলে ধরেন। সেগুলো হলো - সমাজ ব্যবস্থা ও লিঙ্গভেদ, শিক্ষা এবং বিবাহ। নারীদের অধিকার আদায়ে তার ভূমিকা ও সমর্থন ছিল প্রচণ্ড যা তাকে নারীবাদের শুরুর দিকে বিখ্যাত করে তোলে। দ্য সাবজেকশন অব উইমেন বইটি ছিল শুরুর দিকে লেখা কোন পুরুষ লেখকের বই।
লরা হাডক
লরা জেন হাডক (জন্ম ২১ আগস্ট ১৯৮৫) একজন ইংরেজ অভিনেত্রী। অনেস্ট ধারাবাহিকে কেসি কার্টার, দা ভিঞ্চি'স ডিমনস'-এ লুক্রেজিয়া, গার্ডিয়ানস অব দি গ্যালাক্সি এবং গার্ডিয়ান অব দ্য গ্যালাক্সি ভলিউম ২-এ মেরেডিত কুইল, দ্য ইনবেটুইনার্স-এ এলিসন এবং ট্রান্সফরমার্স: দি লাস্ট নাইট'' চলচিত্রে ভিভিয়ান উইম্বলি চরিত্রে অভিনয়ের জন্য তিনি পরিচিত।
প্রাথমিক জীবন
হাডক লন্ডনের এনফিল্ডে জন্মগ্রহণ করেন। তিনি হার্টফোর্টশায়ারের হার্পেনডেনে বড় হয়েছেন। সেখানে তিনি সেন্ট জর্জ'স স্কুলে পড়াশোনা করেছেন। ১৭ বছর বয়সে তিনি স্কুল ছেড়ে অভিনয় শেখার জন্য লন্ডন চলে যান। চিসউইকের আর্টস এডুকেশনাল স্কুলে তিনি অভিনয়ের প্রশিক্ষণ নিয়েছিলেন।
পেশাজীবন
হাডক কমেডি শোকেসের টেলিভিশন পাইলট প্লাস ওয়ানে অভিনয়ের মাধ্যমে টেলিভিশনে অভিষেক করেন। এছাড়াও তিনি দ্য প্যালেস, মাই ফ্যামেলি, দ্য কালার অব ম্যাজিক, আ পকেট ফুল অব রাই এবং অনেস্ট। তাকে ব্রিটিশ ধারাবাহিক ওয়াইল্ড অ্যাট হার্টের মার্কিন সংস্করণ লাইফ ইজ ওয়াইল্ডেও দেখা গেছে। হাডক আইটিভি১-এর কৌতুকধর্মী নাটক মানডে মানডেরর কেন্দ্রীয় চরিত্র নাতাশার ভূমিকায় অভিনয় করেছেন। এছাড়াও তাকে হাউ নট টু লিভ ইউর লাইফ ধারাবাহিকের দ্বিতীয় ও তৃতীয় সিরিজে সামান্তা চরিত্রে দেখা যায়। ধারাবাহিকটিতে পূর্ববর্তী কেন্দ্রীয় নারী চরিত্রে অভিনয় করা সিনিয়েড মোইনিহানের স্থলাভিষিক্ত হয়েছিলেন।
২০১১ সালে তিনি সিনেম্যাক্স/স্কাইয়ের টিভি নাটক স্ট্রাইক ব্যাক: প্রজেক্ট ডন-এর দুই পর্বে অবৈধ অস্ত্র ব্যবসায়ীর অপহৃত কন্যা হিসেবে অভিনয় করেছেন। তিনি ২০১৩ সালের ধারাবাহিক দা ভিঞ্চি'স ডিমনস-এ লরেঞ্জো ডি মেদিচির উপপত্নী ও লিওনার্দো দা ভিঞ্চির প্রেমিকা লুক্রেজিয়া চরিত্রে অভিনয় করেন। হাডক অভিনীত মঞ্চনাটকের মধ্যে রয়েছে ফেমাস লাস্ট এবং নর্দান স্টেজে মঞ্চায়িত রাদারফোর্ড অ্যান্ড সান। ২০১৪ সালে তিনি গার্ডিয়ানস অব দ্য গ্যালাক্সি চলচ্চিত্রে মেরেডিথ কুইল চরিত্রে অভিনয় করেছেন এবং ২০১৭ সালে মুক্তিপ্রাপ্ত চলচ্চিত্রটির সিক্যূয়াল গার্ডিয়ানস অব দ্য গ্যালাক্সি ভলিউম ২-এ তাকে একই চরিত্রে দেখা যায়। তিনি আটিভির ধারাবাহিক দ্য লেভেলে অভিনয় করেছেন। এছাড়াও মাইকেল বে পরিচালিত ২০১৭ সালের ২১ জুন মুক্তিপ্রাপ্ত ট্রান্সফরমার্স: দ্য লাস্ট নাইট চলচ্চিত্রে ভিভিয়ান ওয়েম্বলি চরিত্রে অভিনয় করেছেন।
ব্যক্তিগত জীবন
হাডক ২০১৩ সালে অভিনেতা স্যাম ক্ল্যাফিনকে বিয়ে করেছিলেন। ২০১৫ সালে জন্ম নেওয়া তাদের পুত্র সন্তানের নাম পিপ এবং ২০১৮ সালে জন্ম নেওয়া কন্যা সন্তানের নাম মার্গট। ২০১৯ সালে ২০ আগস্ট হাডক এবং ক্ল্যাফিন তাদের আইনি প্রক্রিয়ায় আলাদা হয়ে যাওয়ার কথা ঘোষণা করেছেন।
মার্টিন গ্যারিক্স
মার্টিজিন জেরার্ড গ্যারিটসেন (Martijn Gerard Garritsen) যিনি মার্টিন গ্যারিক্স নামে অধিক পরিচিত। তিনি একজন ডাচ ডিজে, রেকর্ড প্রযোজক এবং গায়ক। তিনি বর্তমানে ডিজে ম্যাগাজিন-এর তালিকায় ১ নম্বর স্থানে রয়েছেন। স্পিনিন রেকর্ডস ছেড়ে দেয়ার পর ২০১৬ সালে তিনি "এসটিএমপিডি রেকর্ডস" নামে একটি লেবেল প্রতিষ্ঠা করেন।
পটভূমি
গ্যারিটসেন ৮ বছর বয়সে গিটার বাজানো শেখে। ২০০৪ সালের ২০০৪ গ্রীষ্মকালীন অলিম্পিকে টিয়েস্টোকে গান পরিবেশন করতে দেখে তিনি ডিজে হওয়ার ইচ্ছা পোষণ করেন। টিয়েস্টোর "ট্রাফিক" নামক একটি তাকে অধিক অনুপ্রেরণা যোগায়, এরই প্রেক্ষিতে তিনি এফএল স্টুডিও নামক একটি সফটওয়্যার ডাউনলোড করেন এবং এর মাধ্যমে গান তৈরি শুরু করেন। ২০১৩ সালে তিনি উটরেচ-এর হারমান ব্রাড একাডেমী হতে স্নাতক অর্জন করেন। তিনি অন্যান্য শিল্পীদের পেছনে থেকে তাদের গান তৈরি করে দেন, এর জন্য তার প্রতি ৫০টি গানের ১টি জনসম্মুখে আসে।
অ্যামান্ডা রাইবাস
অ্যামান্ডা রাইবাস (Amanda Ribas)(জন্ম: ২৬ আগস্ট, ১৯৯৩) হলো ইউএফসির ফ্লাইওয়েট বিভাগে অংশ নেওয়া একজন ব্রাজিলীয় মিক্সড মার্শাল আর্টিস্ট (এমএমএ)। ১৪ জুলাই, ২০২০ অনুসারে ইউএফসি বা আল্টিমেট ফাইটিং চ্যাম্পিয়নশিপে মহিলাদের স্ট্রোওয়েট র‌্যাঙ্কিংয়ে তিনি #১২ (বারোতম) স্থান অধিকার করেছেন।
পশ্চাৎপট
ভার্জিনহার অধিবাসী মার্সেলো রাইবাসের কন্যা অ্যামান্ডা রাইবাস। মার্সেলো নিজেও একজন জিউ-জিতসু এবং মুয়ে থাই আর্টিস্ট, পাশাপাশি একজন জুডো শিক্ষকও। অ্যামান্ডা ব্রাজিলের জাতীয় যুব দলে অংশ না নেওয়া পর্যন্ত তার বাবা মার্সেলোর অধীনে প্রশিক্ষণ নিয়েছিলেন। হাঁটুর চোটের পরে তিনি কয়েক বছর প্রশিক্ষণ এবং প্রতিযোগিতায় অংশগ্রহণ বন্ধ করেছিলেন। তিনি তার কয়েকজন সহকর্মীকে মিক্সড মার্শাল আর্টস টুর্নামেন্টের প্রশিক্ষণ নিতে দেখে পুনরায় প্রশিক্ষণ ও প্রতিযোগিতা শুরু করেছিলেন।
আমি একটা মাদুর উপরের জন্মগ্রহণ করেছি। এটা আমার জন্যই ছিল। একটা সময় ছিল যখন আমি নাচতে গিয়ে জিউ-জিতসু করা বন্ধ করে দিয়েছিলাম। এজন্য আমার বাবা তখন মারা যেতে চেয়েছিলেন।
প্রাথমিক কর্মজীবন
উইমেন ফ্লাইওয়েট বিভাগে ২০১৪ আইএমএমএএফ ওয়ার্ল্ড চ্যাম্পিয়নশিপ জয়ের পরে, রাইবাস ২০১৪ সাল থেকে তার পেশাদার এমএমএ বা মিক্সড মার্শাল আর্ট ক্যারিয়ার শুরু করেছিলেন এবং মূলত ব্রাজিলে এই লড়াইটা করেছিলেন। ইউএফসি-র সাথে চুক্তি স্বাক্ষরিত হওয়ার আগে তিনি ৬-১ রেকর্ড সংগ্রহ করেছিলেন।
আল্টিমেট ফাইটিং চ্যাম্পিয়নশিপ
৭ জুলাই, ২০১৭ তে পূর্বনির্ধারিত সময়সূচি অনুযায়ী আলটিমেট ফাইটার ২৫ ফিনালে জুলিয়ানা লিমার মুখোমুখি হওয়ার কথা ছিল রাইবাসের। তবে, ইউএসএডিএ কর্তৃক একটি সম্ভাব্য অ্যান্টি-ডোপিং লঙ্ঘনের দায়ে রাইবাসকে ফিনাল হতে স্থগিত করা হয়েছিল এবং লড়াই থেকে সরিয়ে দেওয়া হয়েছিল। সম্ভাব্য বিধিলঙ্ঘনটি ৭ই জুন সংগৃহীত একটি নমুনা থেকে প্রথম উদ্ভূত হয়েছিল। তার পরিবর্তে ফিনালে টেসিয়া টরেসকে স্থলাভিষিক্ত করা হয়েছিল। ওস্টারিন পরীক্ষায় পজিটিভ ফলাফল আসায় তিনি প্রারম্ভিকভাবে ইউএসএডিএ কর্তৃক দুই বছরের মঞ্জুরি পেয়েছিলেন, তবে ৩রা মে ২০১৯-এ ইউএসএডিএ কর্তৃক এই মর্মে স্থগিতাদেশ বাতিল করা হয়েছিল যে ওস্টারিন পরীক্ষায় প্রাপ্ত ফলাফলটি ত্রুটিপূর্ণ ছিলো।
ইউএফসি অভিষেকের সময়, ২৯ শে জুন, ২০১৯এ ইএসপিন-থ্রিয়ের ইউএফসি-তে এমিলি হুইটমায়ারের মুখোমুখি হয়েছিলেন তিনি। দ্বিতীয় দফায় তিনি রিয়ার-নেক‌্ড বাধাঁর মাধ্যমে লড়াইটি জিতেছিলেন।
১৫ই অক্টোবর, ২০১৯-এ রাইবাস ইউএফসি ফাইট নাইট: জোয়ানা বনাম ওয়াটারসনে ম্যাকেনজি ডার্নের মুখোমুখি হয়েছিলেন। সর্বসম্মত সিদ্ধান্তের মাধ্যমে তিনি এই লড়াইয়েও জয়ী হয়েছিলেন।
ইউএফসি ফাইট নাইট: লি বনাম অলিভেইরা -তে ১৪ ই মার্চ, ২০২০ তারিখে পাইগে ভানজান্টের মুখোমুখি হওয়ার কথা ছিল রাইবাসের। তবে, ডান হাত ভেঙে যাওয়ার কারণে ভানজান্টকে লড়াই থেকে সরে যেতে বাধ্য হয়েছিল, এবং তার জায়গায় রান্ডা মার্কোসকে প্রতিস্থাপন করা হয়েছিল। সর্বসম্মত সিদ্ধান্তের মাধ্যমে তিনি লড়াইয়ে জয়ী হয়েছিলেন।
ভানজান্টের সাথে লড়াইটি পুনরায় নির্ধারণ করা হয়েছিল এবং শেষপর্যন্ত ইউএফসি ২৫১ তে ১২ জুলাই, ২০২০ তারিখে এটি অনুষ্ঠিত হয়। সর্বসম্মতিক্রমে তিনি এই লড়াইয়েও জয়ী হয়েছিলেন।
হিংলাজ মাতা মন্দির
হিংলাজ মাতা মন্দির (বালোচি ও ) হল পাকিস্তানের বালোচিস্তান প্রদেশের লাসবেলা জেলায় মাকরান উপকূলে অবস্থিত হিংলাজ শহরে অবস্থিত একটি হিন্দু মন্দির। হিংগোল জাতীয় উদ্যানের মধ্যভাগে অবস্থিত এই মন্দিরটি হিংলাজ দেবী মন্দির, হিঙ্গুলা দেবী মন্দির ও নানি মন্দির নামেও পরিচিত। হিংলাজ মাতা মন্দির হিন্দুধর্মের শাক্ত সম্প্রদায়ের নিকট পবিত্র ৫১ শক্তিপীঠের এবং পাকিস্তানে অবস্থিত দু’টি শক্তিপীঠের অন্যতম (পাকিস্তানের অপর শক্তিপীঠটি হল শিবহরকরায়)। হিংগোল নদীর তীরে একটি পার্বত্য গুহায় দেবী দুর্গার বিশেষ রূপ হিংলাজ মাতার পূজাবেদিটি অবস্থিত। বিগত তিন দশকে এই স্থানটির জনপ্রিয়তা দ্রুত বৃদ্ধি পেয়েছে এবং মন্দিরটি পাকিস্তানের বিভিন্ন হিন্দু সম্প্রদায়ের একতার কেন্দ্র হয়ে উঠেছে। হিংলাজ যাত্রা হল পাকিস্তানের সর্ববৃহৎ হিন্দু তীর্থযাত্রা। বসন্তকালে আয়োজিত এই যাত্রায় আড়াই লক্ষেরও বেশি হিন্দু অংশগ্রহণ করেন। ১৯৫৫ সালে প্রকাশিত অবধূতের মরুতীর্থ হিংলাজ উপন্যাসে হিংলাজ তীর্থযাত্রীদের অপরাধবোধ ও পারস্পরিক সম্পর্ক এবং স্থানীয় প্রাকৃতিক পরিবেশের এক মনোজ্ঞ বিবরণ পাওয়া যায়।
নাম-ব্যুৎপত্তি
হিংলাজ মাতার মৃত্তিকানির্মিত নিচু পূজাবেদিটি একটি ক্ষুদ্র প্রাকৃতিক গুহার মধ্যে অবস্থিত। এই বেদিতে দেবীর কোনও মনুষ্যনির্মিত মূর্তি নেই। একটি ক্ষুদ্র অনিয়তাকার পাথরকে হিংলাজ মাতা হিসেবে পূজা করা হয়। পাথরটি সিঁদুর দ্বারা পরিলিপ্ত। তা থেকেই সম্ভবত এই অঞ্চলের সংস্কৃত নাম হিঙ্গুলার উৎপত্তি এবং এই হিঙ্গুলা শব্দটি থেকেই বর্তমান নাম হিংলাজের উদ্ভব ঘটে।
অবস্থান
আরব সাগরের সৈকত থেকে দূরে এবং সিন্ধু নদের মোহনা থেকে  পশ্চিমে বালোচিস্তানের লিয়ারি তহসিলের এক প্রত্যন্ত পার্বত্য এলাকার একটি সংকীর্ণ গিরিখাতে হিংলাজ শক্তিপীঠের অবস্থান। এখানকার মাকরান মরু অঞ্চলে কিরথার পর্বতমালার একটি প্রসারিত অংশের শেষ প্রান্তে হিংগোল নদীর পশ্চিম তীরে হিংলাজ মাতার গুহামন্দিরটি অবস্থিত।  অঞ্চলটি হিংগোল জাতীয় উদ্যানের অন্তর্গত।
মালীকিহ্ হাতুন মসজিদ
মালীকিহ্ হাতুন মসজিদ, তুরস্কের আঙ্কারায় অবস্থিত একটি মসজিদ। মসজিদটি ২০১৭ সালের ২৭ সেপ্টেম্বরে মসজিদটি উদ্বোধন করা হয়।
মালীকিহ্ হাতুন
মালীকিহ্ হাতুনের নামে মসজিদটির নামকরণ করা হয়। ১৪তম শতাব্দীর এক ধনী মহিলা ছাড়া মালীকিহ্ হাতুন সম্পর্কে সুস্পষ্ট কিছু জানা যায় নি। ইল্ডারিয়াম বেয়াজিট বিশ্ববিদ্যালয়ের অধ্যাপক হুসেইন সিনারের মতে, তিনি সম্ভবত আনাতোলিয়ান সেলজুকস সুলতান (শাসনকালঃ ১২৯৮-১৩০২) তৃতীয় কায়কোবাদের কন্যা। তিনি আঙ্কারায় অনেকগুলি সরকারী ভবনের কমিশনার ছিলেন। তিনি হ্যাক বায়রাম-ভেলির অনুসারী ছিলেন।
মসজিদের বিবরণ
মসজিদটি আঙ্কারার হেরগেল মায়দানি নামে পরিচিত পুরাতন এলাকায় অবস্থিত। এটি আতাতর্ক বুলেভার্ড এবং আঙ্কারার বৃহত্তম সর্বজনীন উদ্যান জেনক্লিক পার্কের পূর্বে অবস্থিত। এর স্থপতি  মুহাররেম হিলমি সেনাল্প।
হিংলাজ মাতা মন্দির
অবস্থান
হিংলাজ মাতা মন্দিরের আশেপাশে অন্যান্য ধর্মস্থানগুলি হল গণেশ দেব মন্দির, মাতা কালী মন্দির, গুরু গোরখনাথ দুনি, ব্রহ্ম কুন্ড, তীর কুণ্ড, গুরু নানক খাড়াও, রামঝরোখা বেঠক, চোরাশি পর্বতে অনিল কুন্ড, চন্দ্রগুপ, খারি নদী ও অঘোর পূজাস্থান।
গুরুত্ব
কথিত আছে, হিংলাজ মাতা অত্যন্ত শক্তিশালী এক দেবী এবং তিনি তাঁর সকল ভক্তের কল্যাণ সাধন করেন। তাঁর প্রধান মন্দিরটি হিংলাজে হলেও প্রতিবেশী ভারতের গুজরাত ও রাজস্থান রাজ্যে হিংলাজ মাতার অনেকগুলি মন্দির রয়েছে। হিন্দুশাস্ত্রে, বিশেষত সংস্কৃত সাহিত্যে, এই তীর্থটি হিঙ্গুলা, হিঙ্গলাজা ও হিঙ্গুলতা নামে পরিচিত। পীঠাধিষ্ঠাত্রী দেবীও হিংলাজ মাতা, হিংলাজ দেবী ও হিঙ্গুলা দেবী (রক্তবর্ণা দেবী বা হিঙ্গুলার দেবী) ও কোট্টারি বা কোটাবী নামে পরিচিতা।
হিংলাজ মাতার প্রধান কিংবদন্তিটি শক্তিপীঠের সৃষ্টিকাহিনির সঙ্গে জড়িত। প্রজাপতি দক্ষের কন্যা সতী পিতার ইচ্ছার বিরুদ্ধে শিবকে বিবাহ করেছিলেন। এরপর দক্ষ তাঁর কন্যা ও জামাতাকে নিমন্ত্রণ না জানিয়েই এক মহাযজ্ঞের আয়োজন করেন। সতী অনাহুত অবস্থায় সেই যজ্ঞস্থলে উপস্থিত হলে দক্ষ তাঁকে উপেক্ষা করেন এবং শিবের নিন্দা করেন। পতিনিন্দা সহ্য করতে না পেরে সতী যজ্ঞাগ্নিতে ঝাঁপ দিয়ে দেহত্যাগ করেন। তারপর শিব বীরভদ্রের রূপে সতীর মৃত্যুর জন্য দায়ী দক্ষকে প্রথমে হত্যা করেন এবং পরে তাঁকে ক্ষমা করে পুনর্জীবন দান করেন। এদিকে সতীর মৃত্যু হলেও তাঁর দেহটি ভষ্মীভূত হয়নি। শোকাহত শিব সতীর দেহ কাঁধে নিয়ে ব্রহ্মাণ্ডে ইতস্তত ঘুরে বেড়াতে শুরু করেন। পরিশেষে বিষ্ণু তাঁর সুদর্শন চক্র দিয়ে সতীর দেহ ১০৮টি খণ্ডে ছিন্ন করেন। এই খণ্ডগুলির মধ্যে ৫২টি পৃথিবীতে এবং অন্যগুলি অন্যান্য গ্রহে পতিত হয়ে এক-একটি শক্তিপীঠে পরিণত হয়। প্রতিটি শক্তিপীঠে দেবীর ভিন্ন ভিন্ন রূপের পূজা প্রচলিত। প্রত্যেক শক্তিপীঠে শিবও ভৈরব অর্থাৎ পীঠাধিষ্ঠাত্রী দেবীর স্বামী তথা পীঠরক্ষক দেবতা হিসেবে পূজিত হন। কথিত আছে, সতীর মস্তক হিংলাজে পতিত হয়েছিল।
আবু যাকারিয়া ইয়াহিয়া
আবু যাকারিয়া ইয়াহিয়া (أبو زكريا يحيى بن حفص, প্রথম আবু যাকারিয়া ইয়াহিয়া বিন আবদুল ওয়াহিদ (১২০৩–১২৪৯) ইফ্রিকিয়ায় হাফসীয় সালতানাতের প্রতিষ্ঠাতা এবং প্রথম সুলতান ছিলেন। তিনি ছিলেন শেখ আবুল হাফসের নাতি, হিনতাতার নেতা এবং আবদুল মুমিনের পরে মুওয়াহহিদিনের দ্বিতীয় সেনাপতি।
জীবন
তিনি ১২২৮ সাল নাগাদ গ্যাবেসের মুওয়াহহিদিন গভর্নর এবং তারপরে তিউনিসের গভর্নর ছিলেন। মূলতঃ তিনি তার পিতার কাছ থেকে তিউনিসিয়ায় এই পদটি পেয়েছিলেন। কিন্তু ১২২৮ সালে তিনি তার ভাই আবদুল্লাহর বিরুদ্ধে বিদ্রোহ করেন যা তাকে যুদ্ধে তার ভাইয়ের মুখোমুখি হওয়ার জন্য তিউনিস থেকে কাইরোয়ানের দিকে যাত্রা করতে বাধ্য করে। তার ভাইয়ের সৈন্যরা যুদ্ধক্ষেত্র পরিত্যাগ করে। এর ফলে জুনের শেষের দিকে আবু যাকারিয়া তাকে উৎখাত করেন।
আবু যাকারিয়া আবার কেন্দ্রীয় কর্তৃত্বের বিরুদ্ধে বিদ্রোহ করেন, যখন তিনি শুনলেন যে মারাক্কেশ আল-মামুনের মুওয়াহহিদিন খলিফা তার দুই ভাইকে উৎখাত ও হত্যা করেছেন এবং তিনি ইবনে তুমার্তের বিশ্বাসের বিরোধিতা করছেন। উপরন্তু, আল-মামুন ইমামদের মসজিদে ইবনে তুমার্তকে অপমান করতে এবং আমাজিগ ভাষায় নামাযের আযান বাতিল করতে নির্দেশ দেন।
বিজয়
আবু যাকারিয়া তার নতুন রাজ্যের আশেপাশে তার প্রভাব বিস্তার করতে চলে যান এবং ১২২৯ সালে তার সেনাবাহিনীকে কন্সটান্টিন এবং বেজাইয়াতে নিয়ে যান।
মুওয়াহহিদিনের অভ্যন্তরীণ পার্থক্য এবং রাষ্ট্রদ্রোহিতা, আন্দালুসিয়া এবং মাগরেবে যে বিপ্লবগুলি সংঘটিত হয়েছিল তাতে ব্যস্ত ছিল, তাই আবু যাকারিয়া মুওয়াহহিদিনের অঞ্চল দখল করার ক্ষেত্রে সামান্যই প্রতিরোধের সম্মুখীন হন।
মুওয়াহহিদিনের কাছ থেকে স্বাধীনতা
আবু যাকারিয়া তার সফল অভিযানের পর তিউনিসে ফিরে আসেন এবং ১২২৯ সালে সম্পূর্ণভাবে রাজা হিসেবে স্বাধীনতা ঘোষণা করেন। পরবর্তীকালে তিনি ১২৩৪ সালে ত্রিপোলি, ১২৩৫ সালে আলজিয়ার্স, ১২৩৬ সালে চেলিফ নদী এবং ১২৩৫ থেকে ১২৩৮ সাল পর্যন্ত আমাজিঘদের গুরুত্বপূর্ণ উপজাতীয় সংঘগুলোকে পরাজিত করেন।
সেই বছরের ডিসেম্বরে খলিফা দ্বিতীয় আবদুল ওয়াহিদ মারা যান। তার মৃত্যুর পর আবু যাকারিয়াই মাগরেবের সবচেয়ে শক্তিশালী শাসক হিসাবে বাকি থেকে যান। এই সময়ে হাফসীয়রা সিইলমাসার বার্বার আমিরাতও দখল করে যা তারা ৩০ বছর ধরে ধরে রেখেছিল। তার রাজত্বের শেষের দিকে, মরক্কোর মেরিনীয় রাজবংশ এবং আন্দালুসের বেশ কিছু মুসলিম রাজকুমার তাকে শ্রদ্ধা জানায় এবং তার নামের কর্তৃত্ব স্বীকার করে।
জ্বীনের মসজিদ
জ্বীনের মসজিদ বাংলাদেশের লক্ষ্মীপুরের রায়পুরে অবস্থিত একটি প্রাচীন মসজিদ; যা আনুমানিক ১৮'দশ শতকের শেষার্ধে নির্মিত হয়েছে। মসজিদটি এলাকায় ‘মৌলভী আবদুল্লাহ সাহেবের মসজিদ’ বলে পরিচিতি হলেও এর সামনে সিঁড়ির কাছে লাগানো শিলালিপিতে একে ‘মসজিদ-ই-জামে আবদুল্লাহ’ বলা হয়েছে।
আবু যাকারিয়া ইয়াহিয়া
বাণিজ্য এবং স্থাপত্য
তিনি সোয়াবিয়ার সম্রাট দ্বিতীয় ফ্রেডেরিক, আরাগনের ক্রাউন, প্রোভেন্স, ল্যাঙ্গুয়েডক, ভেনিস, পিসা এবং জেনোয়ার সাথে কূটনৈতিক ও বাণিজ্যিক সম্পর্ক শুরু করেন। ১২৩৯ সাল থেকে তিনি সিসিলি রাজ্যের কাছে যান, যেখানে তিনি বাণিজ্যের স্বাধীনতা এবং সিসিলীয় গমের সরবরাহের বিনিময়ে একটি বার্ষিক রাজকীয় কর প্রদান করেন। তিউনিসের সামুদ্রিক বাণিজ্য বৃদ্ধির সাথে সাথে এটি একটি গুরুত্বপূর্ণ অর্থনৈতিক ও সাংস্কৃতিক কেন্দ্রে পরিণত হয়। তার রাজত্বকালে অনেক আন্দালুসীয় রিকনকুইস্টা থেকে পালিয়ে আসছিলেন। তিনি আন্দালুসিয়ার অনেক বিশিষ্ট ও পণ্ডিতকে তার দরবারে স্বাগত জানিয়েছিলেন।
জ্বীনের মসজিদ
অবস্থান
ঐতিহাসিক এই মসজিদটি লক্ষীপুর জেলার রায়পুর পৌর শহর থেকে ৮/৯ শ’ গজ পূর্বে পীর ফয়েজ উল্লাহ সড়কের দক্ষিণ দিকে অবস্থিত।
আবু যাকারিয়া ইয়াহিয়া
বাণিজ্য এবং স্থাপত্য
আবু যাকারিয়া যুগে জোরপূর্বক ইসলামে ধর্মান্তরিত হওয়া ইহুদিদেরকে তুলনামূলকভাবে স্বাভাবিক বসবাসের শর্তে ইহুদি ধর্মে ফিরে যাওয়ার অনুমতি দিয়েছিলেন। মুওয়াহহিদিনদের যুগে বন্ধ বা ধ্বংস হয়ে যাওয়া সিনাগগগুলো আবার খোলা বা পুনর্নির্মাণ করা হয়। আবু যাকারিয়া কর্তৃক প্রণীত অর্থনৈতিক নীতি ও বৈদেশিক বাণিজ্যে ইহুদিরা অত্যন্ত গুরুত্বপূর্ণ ভূমিকা পালন করেছিল।
জ্বীনের মসজিদ
বিবরণ
দিল্লীর শাহী জামে মসজিদের নকশায় নির্মিত এই মসজিদটি ১১০ ফুট দৈর্ঘ্য ও ৭০ ফুট প্রস্থ বিশিষ্ট এবং মাটি থেকে ১০ ফুট উঁচুতে অবস্থিত। এর ভিটির উচ্চতা ১৫ ফুট যা ১৩ ধাপ সিঁড়িযুক্ত। এর দেয়ালের প্রস্থ ৮ ফুট। মসজিদের সম্মুখের মিনারটি ২৫ ফুট উচ্চতার তিন গম্বুজ বিশিষ্ট। সু-উচ্চ প্রাচীর বিশিষ্ট এই মসজিদটির নিচে দক্ষিণাংশে একটি বিরাট প্রকোষ্ট রয়েছে; যেটি সব-সময় কালো পানিতে পূর্ণ থাকে। মসজিদটির তলদেশে ২০ ফুট নিচে রয়েছে ৩ কামরা বিশিষ্ট একটি গোপন ইবাদতখানা, যেখানে বসে ধ্যানে মগ্ন থাকতেন এর প্রতিষ্ঠাতা মাওলানা আবদুল্লাহ। মসজিদটির সামনে একটি ও পার্শ্বে আরেকটি দিঘী রয়েছে।
আবু যাকারিয়া ইয়াহিয়া
বাণিজ্য এবং স্থাপত্য
একজন দক্ষ জেনারেল, উপজাতিদের সামরিক শক্তিকে কাজে লাগানোর ক্ষমতা তাকে একটি শক্তিশালী রাষ্ট্র প্রতিষ্ঠা করতে সক্ষম করেছিল। তার হাফসীয় রাজবংশ তিউনিসিয়ায় শান্তি, সমৃদ্ধি এবং স্থিতিশীলতা এনেছিল।
তার উত্তরসূরি মুহাম্মদ মুস্তানসির, ১২৫৬ সালে নিজেকে খলিফা ঘোষণা করেন এবং তার পিতার নীতি অব্যাহত রাখেন।
শ্রী কালী মন্দির, বার্মা
শ্রী কালি মন্দির মিয়ানমারের রাজধানী  ইয়াঙ্গুনের   লিটল ইন্ডিয়াতে অবস্থিত একটি হিন্দু মন্দির।  এটি ১৮৭১ সালে তামিল অভিবাসীদের দ্বারা নির্মিত হয়েছিল, যখন বার্মা প্রদেশ ব্রিটিশ ভারত এর অধীন ছিল।  মন্দিরটি তার রঙিন স্থাপত্যের জন্য বিখ্যাত। এটির ছাদের মধ্যে রয়েছে অনেক হিন্দু দেবীর চিত্র এবং চিত্র।  মন্দিরটি স্থানীয় ভারতীয় সম্প্রদায় দ্বারা রক্ষণাবেক্ষণ করা হয়।
বোল্লা কালীমন্দির
থাম্ব|বোল্লা‌ কালী মন্দির বোল্লা কালীমন্দির পশ্চিমবঙ্গের দক্ষিণ দিনাজপুর জেলার একটি বিখ্যাত কালী মন্দির। বালুরঘাট-মালদা মহাসড়কের বালুরঘাট শহর থেকে ২০ কিলোমিটার দূরে বোল্লা গ্রামে অবস্থিত।
ইতিকথা
৪০০ বছর আগে এলাকার জমিদার ছিলেন বল্লভ চৌধুরি। তার নাম অনুসারেই এলাকার নাম হয়েছে বোল্লা। সেসময় এক মহিলা স্বপ্নাদেশে একটি কালো পাথরখণ্ড কুড়িয়ে পেয়ে সেটিকে প্রথম মাতৃরূপে পুজো শুরু করেছিলেন। এরপর জমিদার মুরারী মোহন চৌধুরি ইস্ট ইন্ডিয়া কোম্পানির সঙ্গে মামলায় জড়িয়ে যান। তারপর তিনি বোল্লা মায়ের কাছে মানত করে মামলায় জয় লাভ করেন। দেবী কালি তার উদ্ধারের জন্য এসেছিলেন এবং পরবর্তী দিনই জমিদার মুক্তি পেয়েছিলেন। কৃতজ্ঞতার প্রতীক হিসাবে তিনি দেবী কালির একটি মন্দির নির্মাণ করেছিলেন। সেই বছর থেকে রাস পূর্ণিমার পরের শুক্রবার ঘটা করে পুজোর আয়োজন শুরু হয়।
পুজা ও মেলা
থাম্ব|বোল্লা‌ কালী মা রাস পূর্ণিমার পর দক্ষিণ দিনাজপুর জেলার বোল্লা কালীপুজো অনুষ্ঠিত হয়।পশ্চিমবঙ্গ সহ বিভিন্ন রাজ্য এমনকি বাংলাদেশ থেকেও বহু দর্শনার্থী এই পুজোয় অংশ নেন। সেইসঙ্গে চারদিন ব্যাপী বিরাট মেলাও বসে। উত্তরবঙ্গের দ্বিতীয় বৃহত্তম মেলা হল বোল্লা মেলা। মা কালীর পুজোকে কেন্দ্র করে এই মেলা হলেও এতে হিন্দুদের পাশাপাশি মুসলিম ও অন্যান্য সম্প্রদায়ের মানুষও অংশগ্রহণ করে। চারদিনের এই মেলায় ১০ লক্ষেরও বেশি মানুষের সামগম হয়। দিল্লি, মুম্বই এমনকী বিদেশ থেকেও পূণ্যার্থীরা পুজো দিতে মন্দিরে ভিড় জমান। প্রতিবার পুজোর রাতে ৬০০০’র বেশি পাঁঠা বলি হয়। অন্যদিকে, প্রায় শতাধিক ছোট-বড় মানতের কালীর পুজো হয় মণ্ডপ চত্বরে।
কাউল
কাউল একটি ওয়েলশ খাবার । আধুনিককালে ওয়েলশ শব্দটি যে কোনো স্যুপ বা ঝোলজাতীয় খাবারকে উল্লেখ করার জন্য ব্যবহার করা হয়। এই স্যুপ তৈরির সাধারন পদ্ধতি হল হল ভেড়ার মাংসের সাথে বা গরুর মাংসের সাথে লিক (পেঁয়াজকলি), আলু, সুইডিস গাজর এবং অন্যান্য মরশুমী শাকসবজি মিশিয়ে রান্না করা। কাউল ওয়েলসের জাতীয় খাবার হিসেবে স্বীকৃত।
কাউলের রন্ধন প্রনালীর সবচেয়ে পুরানো যে নথি পাওয়া গেছে তার সময়কাল চতুর্দশ শতাব্দী। এটি ওয়েলসের জাতীয় খাবার হিসাবে বিবেচিত। ওয়েলসের দক্ষিণ-পশ্চিমে শীতের মাসগুলিতে ঐতিহ্যগতভাবে কাউল খাওয়া হত। ওয়েলশ সংস্কৃতির সাথে তাদের যোগসূত্রের কারণে কাউল শব্দটি দিয়ে প্রায়শই ভেড়ার মাংস এবং লিক (পেঁয়াজকলি) দিয়ে প্রস্তুত একটি খাবারকে উল্লেখ করা হয়, তবে এই পদটির ঐতিহাসিক ভিত্তি ভিন্ন ও সেটি সুইডীয় এবং সেটি গাজর এবং অন্যান্য মরশুমি শাকসবজি সহ লবণাক্ত বেকন বা গরুর মাংস দিয়ে তৈরি করা হয়ে থাকে। ১৮ শতকের শেষার্ধে ওয়েলশ রন্ধনপ্রণালীতে আলুর ব্যবহার শুরু হয় এবং এর সাথে সাথে এটি কাউলেরও একটি মূল উপাদান হয়ে ওঠে।
কাউল প্রস্তুত করতে মাংস সাধারণত মাঝারি আকারে টুকরো টুকরো করে কাটা হয় এবং জলে সবজি দিয়ে সিদ্ধ করা হয়। তারপর এর জলীয় সেদ্ধ নির্যাস বা স্টকটি ওটমিল বা ময়দা দিয়ে ঘন করা হয় এবং তারপরে পরিবেশন করা হয়। প্রথাগতভাবে কাউল পরিবেশনের পর শাকসবজি এবং রান্না করা মাংসের টুকরো সহযোগে পরিবেশন করা হবে।
কাউল সেনিন, বা লিক কাউল হল কাউলের বিভিন্ন প্রকার যাতে মাংসের টুকরো ব্যবহার হয়না কিন্তু মাংসের স্টক ব্যবহার করা হয়। স্থানীয় কিছু কিছু অঞ্চলে প্রায়ই রুটি এবং পনিরের সাথে কাউল পরিবেশন করা হয়। এগুলি একটি প্লেটে আলাদাভাবে পরিবেশন করা হয়। কাউল ঐতিহ্যগতভাবে একটি লোহার পাত্রে আগুনের উপর রান্না করা হত এবং কাঠের চামচ দিয়ে খাওয়া হত।
শিশ্ন
শিশ্ন বা পুরুষাঙ্গ কয়েকটি পুরুষ মেরুদণ্ডী ও অমেরুদণ্ডী প্রাণীর বাহ্যিক যৌনাঙ্গ। এটি একটি জননাঙ্গও বটে যা যৌনমিলন এর সময় প্রবেশকারী অঙ্গ হিসাবে কাজ করে। আবার ইউথেরিয়া স্তন্যপায়ীদের ক্ষেত্রে এটি বাহ্য রেচনাঙ্গ হিসাবেও কাজ করে। শিশ্ন সাধারণত স্তন্যপায়ী, সরীসৃপ ও পাখিদের দেহে দেখা যায়।
মানব শিশ্ন
এটি নলাকার, স্পঞ্জের মত উত্তোলিত পেশি এবং রক্তজালক দিয়ে গঠিত। এর গোড়ার অংশ যৌনকেশ দিয়ে আচ্ছাদিত থাকে। এটি প্রিপিউস নামে নরম চামড়া দিয়ে ঢাকা থাকে যা সাধারণত যৌনমিলনের সময় আঘাতে কিছুটা খুলে যায়, এটি হাত দিয়েও খোলা যায়। উত্থিত অবস্থায় শিশ্ন ৩ থেকে ৭ ইঞ্চি হয়ে থাকে। যৌন মিলনের শেষে শিশ্নের সহায়তায় শুক্রাশয়ে উৎপাদিত শুক্র যোনিপথ দিয়ে স্ত্রীযোনিতে স্থানান্তরিত হয়।
২০১৫ সাল নাগাদ, ১৫,৫২১ জন পুরুষের একটি পদ্ধতিগত পর্যালোচনা এবং বিষয়টির বিষয়ে আজ অবধি করা সেরা গবেষণা, স্ব-পরিমাপ নয় পেশাদারদের দ্বারা পরিমাপ করা হয়েছিল, এই সিদ্ধান্তে পৌঁছেছে যে উত্থিত মানব লিঙ্গের গড় দৈর্ঘ্য ১৩.১২ সেমি (৫.১৭ ইঞ্চি) দীর্ঘ, লিঙ্গের গড় পরিধি ১১.৬৬ সেমি (৪.৫৯ ইঞ্চি)।
বিবিম-গুকসু
বিবিম-গুকসু ( 비빔국수 ) বা মশলাদার নুডলস হল একটি নুডলস জাতীয় খাবার যা ঠান্ডা করার পর পরিবেশন করা হয়। খুব পাতলা গমের আটার নুডলস দিয়ে এটি তৈরি করা হয়। যেই বিশেষ পাতলা গমের নুডলস্ সোমিয়েওন (소면/素麵) নামে পরিচিত। বিবিম-গুক্সু কোরিয়ান রন্ধনশৈলীর সবচেয়ে জনপ্রিয়, ঐতিহ্যবাহী নুডল দিয়ে প্রস্তুত খাবারগুলির মধ্যে একটি। এই খাবারটি বিশেষ করে গ্রীষ্মকালে খাওয়া হয়।
বিবিম-গুকসুকে গুকসু বিবিম বা গোল্ডং মাইওনও বলা হয় যার আক্ষরিক অর্থ আলোড়িত নুডলস (নুডলস রান্না করার সময় বারংবার এটিকে রান্নার পাত্রে আলোড়িত করতে হয় যাতে এটি ভালোভাবে রান্না হয়) বা "মিশ্র নুডলস"।
দক্ষিণ কোরিয়াতে অনেক ধরনের ঠান্ডা নুডল খাবার প্রচলিত। মশলাদার ঠান্ডা নুডলস কোরিয়ার মশলা-প্রেমী মানুষদের দ্বারা চির প্রশংসিত হয়েছে এবং আন্তর্জাতিকভাবে স্বীকৃত হয়েছে। লাল মরিচের গুঁড়া, স্থানীয় খাদ্য উপাদান গোচুজাং এবং কিমা করা রসুনের সংমিশ্রণ থেকে তৈরি শক্তিশালী মশলা এই নুডলসে মশলাদার স্বাদ যোগ করে। এর সাথে ভিনেগার এবং চিনি ইত্যাদি সংযোজনের ফলে তৈরি এই নুডলসে মিষ্টি-টক গন্ধ ও স্বাদ পাওয়া যায়। বেশিরভাগ মশলাদার ঠান্ডা নুডলস এর স্বাদ বাড়াতে সামান্য তিলের তেল যোগ করে প্রস্তুত করা হয়।
রুহুল আমিন (পটুয়াখালীর রাজনীতিবিদ)
রুহুল আমিন (c. ১৯৪৯–২৫ আগস্ট ২০১৪) বাংলাদেশের পটুয়াখালী জেলার রাজনীতিবিদ ও প্রকৌশলী যিনি পটুয়াখালী-২ আসনের সংসদ সদস্য ছিলেন।
প্রাথমিক জীবন
রুহুল আমিন c. ১৯৪৯ সালে পটুয়াখালীর বাউফলের কায়না গ্রামে জন্মগ্রহণ করেন।
রাজনৈতিক জীবন
রুহুল আমিন জাতীয় পার্টির কেন্দ্রীয় নির্বাহী কমিটির সদস্য ছিলেন। তিনি ১৯৮২ সালে জাতীয়পার্টিতে যোগ দিয়ে ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে পটুয়াখালী-২ আসন থেকে সংসদ সদস্য নির্বাচিত হয়েছিলেন। ১৯৯১ সালের পঞ্চম ও ১২ জুন ১৯৯৬ সালের সপ্তম জাতীয় সংসদ নির্বাচনে জাতীয় পার্টির প্রার্থী হিসেবে পটুয়াখালী-২ আসন থেকে তিনি পরাজিত হয়ে ছিলেন।
মৃত
রুহুল আমিন ২৫ আগস্ট ২০১৪ সালে ঢাকা মেডিক্যাল কলেজ হাসপাতালে চিকিৎসাধীন অবস্থায় মৃতবরণ করেন।
আন্দীয় সভ্যতার সমুদ্রনির্ভরতা
thumb|300px|পেরুর মানচিত্রে [[কারাল সভ্যতা|কারাল সভ্যতার তিনটি বড় বড় কেন্দ্র আসপেরো, কারাল ও এল পারাইসো'র অবস্থান সূচীত হয়েছে।]] আন্দীয় সভ্যতার সমুদ্রনির্ভরতা বিংশ শতাব্দীর শেষভাগে প্রত্নতত্ত্ববিদ ও ঐতিহাসিকদের মধ্যে জনপ্রিয় হয়ে ওঠা একটি বিতর্কিত তত্ত্ব। এই তত্ত্বর মূল উপজীব্য বিষয় হল, দক্ষিণ আমেরিকার পেরুতে সুউচ্চ আন্দিজ পর্বতমালার পশ্চিমে প্রশান্ত মহাসাগরের উপকূল বরাবর যে সুপ্রাচীন সভ্যতার প্রত্নতাত্ত্বিক নিদর্শন আবিষ্কৃত হয়েছে, সেই সভ্যতার ভিত্তি পৃথিবীর অন্যান্য প্রান্তে গড়ে ওঠা সেই সময়ের অন্যান্য সুপ্রাচীন সভ্যতার মতো কৃষি ছিল না; বরং খাদ্যের জন্য এই সুপ্রাচীন সভ্যতার মানুষ মূলত সমুদ্রজাত নানা খাদ্যর উপর নির্ভর করতো।
মধ্য পেরুর সমুদ্রোপকূলবর্তী বিভিন্ন প্রত্নতাত্ত্বিক খননস্থলে বিংশ শতাব্দীর বিভিন্ন সময়ে ব্যাপক খননকার্য চালানো হয়। এর মধ্যে সর্বাধিক উল্লেখযোগ্য ছিল ১৯৭০'এর দশকে আসপেরো নামক স্থানে চালানো খননকার্য। এই খননকার্যের ফলে প্রাপ্ত তথ্যের উপর নির্ভর করে ১৯৭৩ খ্রিষ্টাব্দে মাইকেল এডওয়ার্ড মোজলি প্রমুখ প্রত্নতত্ত্ববিদ এই সিদ্ধান্তে উপনীত হন যে,এই সভ্যতার মূল ভিত্তি ছিল সমুদ্রজাত খাদ্য। শস্যজাতীয় খাদ্য সিদ্ধ করার উপযোগী কোনওরকম মৃৎপাত্রের অণুপস্থিতি তাদের এই সিদ্ধান্তকেই আরও জোরদার করে। খনন অঞ্চলে উঁচু প্ল্যাটফর্মের উপর পাওয়া ছোট ছোট ঢিবি বা স্তূপ থেকে তারা আন্দাজ করেন এগুলি আসলে প্রাণীজ খাদ্য প্রক্রিয়ার জন্য প্রস্তুত উনুনজাতীয় বস্তুরই অবশেষ মাত্র। এর উপর ভিত্তি করেই এরপর থেকে আন্দীয় সভ্যতার সমুদ্রনির্ভরতার তত্ত্ব ঐতিহাসিক মহলে যথেষ্ট জনপ্রিয় হয়ে ওঠে।
তবে এই তত্ত্ব তাদের মধ্যে যথেষ্ট বিতর্কেরও জন্ম দেয়। কারণ সাধারণভাবে স্বীকৃত তত্ত্ব অনুযায়ী, কোনও জায়গায় সভ্যতার উত্থানের পিছনে সেখানকার মানুষের কৃষিনির্ভরতা, বিশেষ করে অন্তত একটি শস্যের ব্যাপক চাষের ভূমিকা অত্যন্ত জরুরি। কারণ উদ্বৃত্ত খাদ্য ব্যতীত জনঘনত্ব বৃদ্ধি ও কিছু সংখ্যক মানুষের সরাসরি খাদ্য উৎপাদনের প্রক্রিয়ার বাইরে থাকার সুযোগ তৈরি হওয়া সম্ভব নয়। ফলে অপেক্ষাকৃত জটিল সমাজব্যবস্থার উদ্ভবের জন্য অন্তত একটি নির্দিষ্ট পর্যায় পর্যন্ত কৃষির উন্নতি খুবই প্রয়োজন। পৃথিবীর অন্যান্য প্রান্তে যেখানেই স্বতন্ত্রভাবে সুপ্রাচীন সভ্যতাগুলির বিকাশ ঘটেছে, সেখানেই এই বিষয়টির সত্যতা লক্ষ্য করা গেছে। কিন্তু আন্দীয় সভ্যতার সমুদ্রনির্ভরতার তত্ত্ব এই স্বীকৃত তত্ত্বটিকেই একরকম চ্যালেঞ্জ করে বসে। ফলে তা ঐতিহাসিক মহলে তুমুল বিতর্কের জন্ম দেয়।
পরবর্তীকালে ঐ অঞ্চলের কাছাঁকাছি আরও বিভিন্ন স্থলে আরও অনেকগুলি খননস্থলে ঐ একই সময়ের প্রত্নতাত্ত্বিক নিদর্শন আবিষ্কৃত হয়। এর মধ্যে বিখ্যাত পেরুভীয় প্রত্নতত্ত্ববিদ রুথ শেডি সলিসের নেতৃত্বে সমুদ্রোপকূল থেকে ২৫ কিলোমিটার অভ্যন্তরে কারাল নামক স্থানে যে খননকার্য চলে, তার ফলে ঐ অঞ্চলে খ্রিস্টপূর্ব ৯০০০ অব্দ থেকে শুরু করে যে পরস্পর সংযুক্ত এক বিস্তীর্ণ সভ্যতার বিকাশ ঘটেছিল, তা অনেকটাই পরিষ্কার হয়ে ওঠে। কারাল'এ এই সভ্যতার সবচেয়ে বড় কেন্দ্রটি আবিষ্কৃত হয়েছিল বলে ঐ স্থলের নামানুসারে এই সভ্যতাকে সাধারণত কারাল সভ্যতা বলে অভিহিত করা হয়। এই সভ্যতার বিকাশের সর্বোত্তম সময়কাল ছিল খ্রিস্টপূর্ব ৩০০০ - ১৮০০ অব্দের মধ্যবর্তী সময়কাল। এইসব স্থলে খননকার্যে একদিকে যেমন সমুদ্রজাত খাদ্যের নানা নিদর্শন আবিষ্কৃত হয়েছে, অন্যদিকে কৃষিরও বেশ কিছু চিহ্ন আবিষ্কৃত হয়েছে। এই তথ্যের উপর নির্ভর করে একবিংশ শতাব্দীর শুরুতে জোনাথন হাস, উইনিফ্রেড ক্রিমার, প্রমুখ প্রত্নতত্ত্ববিদ এই তত্ত্বর তীব্র বিরোধিতা করেন। তবে চার্লস মান প্রমুখ বিশেষজ্ঞ আবার এই তত্ত্বর সত্যতার সম্ভাবনার পক্ষেই মতপ্রকাশ করেছেন।
বিতর্ক
thumb|250px|কারালে প্রাপ্ত চুল্লীর ধ্বংসাবশেষ ১৯৭০'এর দশকে যখন প্রথম এই তত্ত্বটির উদ্ভব ঘটে, তখন থেকেই তাকে ঘিরে তীব্র বিতর্কেরও জন্ম হয়। বহু প্রত্নতত্ত্ববিদই প্রশ্ন তোলেন, সামুদ্রিক ও সমুদ্রজাত খাদ্যর যেসব প্রত্নতাত্ত্বিক অবশেষের উপর ভিত্তি করে এই তত্ত্বকে সামনে আনা হয়েছে, সেইসব খাদ্য মানুষকে কত ক্যালোরি শক্তি জোগাতে সক্ষম? সেই সব খাদ্যজাত পুষ্টির উপর নির্ভর করে একটি সভ্যতা গড়ে ওঠাই বা কতটা সম্ভব? অবশ্য তখনও পর্যন্ত এই সভ্যতার মূলত বিভিন্ন সমুদ্রোপকূলবর্তী খননস্থলগুলিতেই অণুসন্ধান চালানো হয়েছিলো এবং সেখানে প্রাপ্ত তথ্যর উপর ভিত্তি করেই এই তত্ত্ব গড়ে উঠেছিল। কিন্তু ৯০'এর দশকে সমুদ্র থেকে বেশ খানিকটা ভিতরে বিভিন্ন স্থলে এবং বিশেষ করে কারালে এই সভ্যতার এক বিশাল কেন্দ্র আবিষ্কৃত হওয়ায় এই তত্ত্ব আরও প্রশ্নের মুখে পড়ে। কারণ -
thumb|250px|তৃণনির্মিত থলি - কারাল এতৎসত্ত্বেও আন্দীয় সভ্যতার সমুদ্রনির্ভরতার তত্ত্বটিকে বাতিল পরিগণিত করা যায় না। কারণ -
পারস্পরিক নির্ভরতার তত্ত্ব
এই কারণেই এই অঞ্চলে সুপ্রাচীন সভ্যতার বিকাশের ক্ষেত্রে বর্তমানে একধরনের পারস্পরিক নির্ভরতার তত্ত্ব জোরদার হয়ে উঠেছে। এই তত্ত্ব অনুযায়ী, দেশাভ্যন্তরের বিভিন্ন কেন্দ্রগুলির মূল ভিত্তি ছিল এই তুলো ও ঘাসের চাষ ও তার থেকে নানাধরনের প্রয়োজনীয় জাল, কাপড়, থলি, প্রভৃতির উৎপাদন বজায় রাখা। অন্যদিকে উপকূলীয় কেন্দ্রগুলির মূল উৎপাদন ছিল মাছ ও সমুদ্রজাত খাদ্য, যার উপর স্থলাভ্যন্তরের কেন্দ্রগুলিও নির্ভরশীল ছিল। বিভিন্ন তথ্যপ্রমাণের উপর নির্ভর করেই বর্তমানে উপকূল ও দেশাভ্যন্তরের কেন্দ্রগুলির এই পারস্পরিক নির্ভরতার তত্ত্বই জোরদার হয়ে উঠেছে।
বিগ বস ৯
বিগ বস ৯ অনুষ্ঠানটি বিগ বস: ডাবল ট্রাবল নামেও পরিচিত। এটি ভারতীয় টেলিভিশন রিয়ালিটি শো বিগ বসের নবম আসর। প্রতিবারের মতো এই আসরও সালমান খান উপস্থাপনা করেন। এটি ১১ অক্টোবর ২০১৫ হতে কালারসে প্রচারিত হয়। ২৩ জানুয়ারী ২০১৬-এ এই আসরের অন্তিম পর্ব অনুষ্ঠিত হয়। প্রিন্স নারুলা এই আসরের বিজয়ী এবং রিশাব সিনহা প্রথম রানার আপ হয়।
তৈরি এবং প্রচার
বিগ বসের ঘরটি লোনাওয়ালা, পুনেতে অবস্থিত। এই আসরে ঘরের অংশটুকু খুব বড় পরিসরে এবং বহিঃউদ্যানের অংশটুকু ইডেনের বাগানের আদলে নিপুণভাবে সাজানো হয়। ৬ সেপ্টেম্বর ২০১৫ সালে এই আসরের প্রথম প্রচারমূলক ভিডিও প্রকাশিত হয়। প্রতি আসরের মতো এই আসরেও ঘরের মধ্যে কোন টিভি সংযোগ, টেলিফোন, ইন্টারনেট সংযোগ, ঘড়ি, কলম এবং কাগজ ছিল না।
ঘরের বাসিন্দা
১৪ জন বাসিন্দা নিয়ে প্রথমে খেলা শুরু হলেও পরবর্তীতে বেশ কিছু ওয়াইল্ড কার্ড এন্ট্রি প্রবেশ করান হয়। এই আসরে সর্বমোট ২০ জন সদস্য ঘরের ভিতর বসবাস করে।
কিলওয়া প্রধান মসজিদ
কিলওয়ার প্রধান মসজিদ হচ্ছে তানজানিয়ার লিন্ডি অঞ্চলের কিলওয়া জেলার কিলওয়া মাসোকোর কিলওয়া কিসিওয়ানি দ্বীপের প্রধান মসজিদ । এটি সম্ভবত দশম শতাব্দীতে প্রতিষ্ঠিত হয়েছিল। তবে নির্মাণের দুটি প্রধান পর্যায় যথাক্রমে একাদশ বা দ্বাদশ এবং ত্রয়োদশ শতাব্দীতে হয়। এটি সোয়াহিলি উপকূলে টিকে থাকা প্রাচীনতম মসজিদগুলির মধ্যে একটি এবং আঙিনা ছাড়াই নির্মিত প্রথম মসজিদগুলির মধ্যে একটি।
নির্মাণের প্রথম পর্যায়ে প্রার্থনা জন্য একটি ছোট রুম ছিল। ১১ বা ১২ শতকে নির্মিত হয়েছিল। এটিতে মোট ১৬টি অংশ রয়েছে, যাতে নয়টি স্তম্ভআছে। মূলত প্রবাল থেকে খোদাই করা হয়েছিল কিন্তু পরে কাঠ দ্বারা তৈরী হয়েছিল। কাঠামোটি সম্পূর্ণভাবে ছাদযুক্ত ছিল। সম্ভবত প্রথম মসজিদগুলির মধ্যে এটি একটি যা মূলত উঠান ছাড়াই নির্মিত হয়েছিল।
চতুর্দশ শতাব্দীর গোড়ার দিকে, সুলতান আল-হাসান ইবনে সুলাইমান (যিনি কাছাকাছি হুসুনি কুবওয়া প্রাসাদও নির্মাণ করেছিলেন) দক্ষিণ দিকে সম্প্রসারণ করেছিলেন যার মধ্যে একটি বড় গম্বুজ ছিল। এই গম্বুজটি ইবনে বতুতা ১৩৩১ সালে কিলওয়া পরিদর্শন করার পরে বর্ণনা করেছিলেন। যদিও ইবনে বতুতার বর্ণনা সম্পূর্ণরূপে সঠিক ছিল না। তিনি লিখেছিলেন যে মসজিদটি সম্পূর্ণভাবে কাঠের তৈরি, যেখানে পাথরের দেয়ালগুলি চতুর্দশ শতাব্দীর আগে পাওয়া গেছে।
নেদারল্যান্ডস জাতীয় ফুটবল দল
নেদারল্যান্ডস জাতীয় ফুটবল দল (Het Nederlands Elftal, Netherlands national football team) হচ্ছে আন্তর্জাতিক ফুটবলে নেদারল্যান্ডসের প্রতিনিধিত্বকারী পুরুষদের জাতীয় দল, যার সকল কার্যক্রম নেদারল্যান্ডসের ফুটবলের সর্বোচ্চ নিয়ন্ত্রক সংস্থা রয়্যাল ডাচ ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯০৪ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯০৫ সালের ৩০শে এপ্রিল তারিখে, নেদারল্যান্ডস প্রথমবারের মতো আন্তর্জাতিক খেলায় অংশগ্রহণ করেছে; বেলজিয়ামের এন্টওয়ার্পে অনুষ্ঠিত উক্ত ম্যাচে নেদারল্যান্ডস বেলজিয়ামকে কাছে ৪–১ গোলের ব্যবধানে পরাজিত করেছে।
কিলওয়া প্রধান মসজিদ
স্থাপত্য
থাম্ব| কিলওয়া কিসিওয়ানির কিলওয়া মহান মসজিদের সম্প্রসারণের ভিতরে প্রার্থনা কক্ষ একটি ইউনেস্কো বিশ্ব ঐতিহ্যবাহী স্থান।
নেদারল্যান্ডস জাতীয় ফুটবল দল
ওরানিয়ে নামে পরিচিত এই দলটি বেশ কয়েকটি স্টেডিয়ামে তাদের হোম ম্যাচগুলো আয়োজন করে থাকে। এই দলের প্রধান কার্যালয় নেদারল্যান্ডসের জিস্টের কেন্দ্রীয় পৌরসভায় অবস্থিত। বর্তমানে এই দলের ম্যানেজারের দায়িত্ব পালন করছেন ফ্রাং ডে বুর এবং অধিনায়কের দায়িত্ব পালন করছেন লিভারপুলের রক্ষণভাগের খেলোয়াড় ভার্জিল ভান ডাইক।
নেদারল্যান্ডস এপর্যন্ত ১০ বার ফিফা বিশ্বকাপে অংশগ্রহণ করেছে, যার মধ্যে সেরা সাফল্য হচ্ছে ১৯৭৪, ১৯৭৮ এবং ২০১০ফিফা বিশ্বকাপের ফাইনালে পৌঁছানো। অন্যদিকে, উয়েফা ইউরোপীয় চ্যাম্পিয়নশিপে নেদারল্যান্ডস অন্যতম সফল দল, যেখানে তারা ১টি (১৯৮৮) শিরোপা জয়লাভ করেছে। এছাড়াও, ২০১৯ উয়েফা নেশনস লীগে নেদারল্যান্ডস রানার-আপ হয়েছে।
ওয়েসলি স্নাইডার, এডউইন ফন দের সার, ফ্রাং ডে বুর, রবিন ফন পার্সি এবং ক্লাস-ইয়ান হুন্টেলারের মতো খেলোয়াড়গণ নেদারল্যান্ডসের জার্সি গায়ে মাঠ কাঁপিয়েছেন।
ইতিহাস
১৯৩৪ সালে নেদারল্যান্ডস সর্বপ্রথম ফিফা বিশ্বকাপে খেলার সুযোগ পায়। ১৯৩৮ সালের বিশ্বকাপের পর দলটি পুরোদমে আন্তর্জাতিক ফুটবলের জগতে প্রবেশ করে।
র‌্যাঙ্কিং
ফিফা বিশ্ব র‌্যাঙ্কিংয়ে, ২০১১ সালের আগস্ট মাসে প্রকাশিত র‌্যাঙ্কিংয়ে নেদারল্যান্ডস তাদের ইতিহাসে সর্বপ্রথম সর্বোচ্চ অবস্থান (১ম) অর্জন করে এবং ২০১৭ সালের আগস্ট মাসে প্রকাশিত র‌্যাঙ্কিংয়ে তারা ৩৬তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে নেদারল্যান্ডসের সর্বোচ্চ অবস্থান হচ্ছে ১ম (যা তারা সর্বপ্রথম ১৯৭৮ সালে অর্জন করেছিল) এবং সর্বনিম্ন অবস্থান হচ্ছে ৪৯। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:
হুসেইন হারুন
আব্দুল্লাহ হুসেইন হারুন (জন্ম: ২১ অক্টোবর ১৯৫০) একজন পাকিস্তানি রাজনীতিবিদ এবং ব্যবসায়ী যিনি মুলকের তত্ত্বাবধায়ক মন্ত্রণালয়ে পাকিস্তানের পররাষ্ট্রমন্ত্রীর দায়িত্ব পালন করেন । তিনি এর আগে সিন্ধু বিধানসভার স্পিকার এবং ২০০৪ সালের সেপ্টেম্বর থেকে অক্টোবরে ২০১২ পর্যন্ত জাতিসংঘে পাকিস্তানের রাষ্ট্রদূতের দায়িত্ব পালন করেছিলেন।
হারুন পরিবারে বংশোদ্ভূত তিনি ব্যবসায়ী, সামাজিক কর্মী এবং সিন্ধু বিধানসভার প্রাক্তন স্পিকার যিনি বিভিন্ন শিক্ষাপ্রতিষ্ঠান, ক্রীড়া সংঘ এবং দাতব্য সংস্থার বোর্ড সদস্য ছিলেন।
প্রাথমিক জীবন এবং শিক্ষা
হুসেইন হারুন হামিদ হারুনের বড় ভাই এবং রাজনীতিবিদ স্যার আবদুল্লাহ হারুনের নাতি, সৈয়দ হারুনের ছেলে, যিনি মুহাম্মদ আলী জিন্নাহ সর্বভারতীয় মুসলিম লীগের অন্যতম শক্তিশালী স্তম্ভ বলে অভিহিত করেছেন। তিনি পার্শ্ববর্তী ভারতের রাজ্য গুজরাতের কাঁচ থেকে আগত এক সুপরিচিত কাচ্চি পরিবারের সদস্য, ১৯৪৭ সালে পাকিস্তানের স্বাধীনতার অনেক বছর আগে করাচিতে বসতি স্থাপন করেছিলেন। তিনি বেনজির ভুট্টো যেমন করেছিলেন তেমনই করাচি গ্রামার স্কুল থেকে পড়াশোনা শেষ করেছিলেন এবং পরে তিনি করাচি বিশ্ববিদ্যালয়ে পড়াশোনা শেষ করেন।
পেশা
হারুন ১৯৭০ সালে পাকিস্তান মুসলিম লীগের নির্বাচনী সমন্বয়ক হিসাবে জনসেবায় তাঁর প্রথম কেরিয়ার শুরু করেছিলেন। পরে তিনি কাউন্সিলর, করাচি মেট্রোপলিটন কর্পোরেশন (কেএমসি) (১৯৭৯-১৯৮৫), ট্রাস্টি করাচি বন্দর ট্রাস্ট (কেপিটি) (১৯৮০-১৯৮২); সদস্য সিন্ধুর প্রাদেশিক সংসদ (১৯৮৫-১৯৮৮), স্পিকার, সিন্ধুর প্রাদেশিক সংসদ (১৯৮৫-১৯৮৬); এবং বিরোধী দলের নেতা, সিন্ধুর প্রাদেশিক সংসদ (১৯৮৬-১৯৮৮) হিসাবে দায়িত্ব পালন করেন।
হুসেন হারুন পরামর্শদাতা, পাকিস্তান হেরাল্ড পাবলিকেশনস লিমিটেড (পিএইচপিএল) (১৯৮৮-১৯৮৯) হিসাবেও দায়িত্ব পালন করেছেন; জাতিসংঘের সাধারণ অধিবেশনে প্রতিনিধি ; গভর্নর বোর্ডের সদস্য, ব্যবসায় প্রশাসন ইনস্টিটিউট, করাচি (১৯৯৬-১৯৯৯); ডিরেক্টর অফ ডিরেক্টর অফ করাচি ইলেক্ট্রিক সাপ্লাই কর্পোরেশন (কেইএসসি) (১৯৯৭–১৯৯৯); চেয়ারম্যান, গ্রিফিথ কলেজ করাচি (১৯৯৯–২০০৫) এবং রাষ্ট্রপতি, পাকিস্তান-চীন বিজনেস ফোরাম (১৯৯৯–২০০৪)। তিনি পাকিস্তানের ইংলিশ স্পিকিং ইউনিয়নের সভাপতি এবং অভিজাত সিন্ধ ক্লাবের কনিষ্ঠতম রাষ্ট্রপতি হওয়ার গৌরবও রয়েছে ।
হারুনকে পাকিস্তানের তত্ত্বাবধায়ক প্রধানমন্ত্রী নাসিরুল মুল্ককে ২০১৮ সালের পাকিস্তানের সাধারণ নির্বাচন অবধি দেশ পরিচালনায় সহায়তার জন্য ৫ জুন, ২০১৮ তে বিদেশ বিষয়ক মন্ত্রণালয়, জাতীয় সুরক্ষা বিভাগ, প্রতিরক্ষা মন্ত্রণালয় এবং প্রতিরক্ষা উৎপাদন মন্ত্রণালয়ের দায়িত্ব দেওয়া হয়েছিল। ৫ জুন, ২০১৮ এ তাকে পাকিস্তানের রাষ্ট্রপতি দ্বারা শপথ গ্রহণ করা হয়েছিল।
ইউএন রাষ্ট্রদূত
২০০৮ সালের আগস্টে হুসেন হারুন প্রবীণ মুনির আকরামের পরিবর্তে জাতিসংঘে পাকিস্তানের স্থায়ী প্রতিনিধি হিসাবে নিযুক্ত হন। এই অ্যাপয়েন্টমেন্টটি বিতর্কিত হয়েছিল কারণ হারুনের পাকিস্তান বিদেশ পরিষেবা বা আন্তর্জাতিক কূটনীতির কোনও পূর্ব অভিজ্ঞতা ছিল না। ২০০৮ সালের ৩ সেপ্টেম্বর তিনি এই পদটি গ্রহণ করেছিলেন। ক্যারিয়ারের কূটনীতিক মাসুদ খান ১ জানুয়ারী ২০১৩ সালে হুসেন হারুনের কাছ থেকে দায়িত্ব গ্রহণ করেছিলেন।
অন্নপূর্ণা দাস
অন্নপূর্ণা দাস (বুড়িমা) বর্তমান বাংলাদেশের ফরিদপুর জেলায় জন্ম গ্রহণ করেন। তাঁর তৈরি ‘বুড়িমার চকলেট বোম’ এর জন্য তিনি "বুড়িমা" নামে বেশ পরিচিত। তিনি বুড়িমা ফায়ার ওয়ার্কসের প্রতিষ্ঠাতা।
ব্যক্তিগত জীবন
বাংলাদেশের ফরিদপুর জেলায় জন্ম গ্রহণ করে। তার স্বামী সুরেন্দ্রনাথের মৃত্যু হয় পূর্ব পাকিস্তানে থাকার সময়। ১৯৪৮ সালে তিন মেয়ে এক ছেলের মা অন্নপূর্ণা দেশভাগের সময় ভিটেছাড়া হয়ে বর্তমান বাংলাদেশ ছেড়ে পশ্চিমবঙ্গে আশ্রয় নেন তখনকার পশ্চিম দিনাজপুর জেলার ধলদিঘি সরকারি ক্যাম্পে। উদ্বাস্তুদের পার্মানেন্ট লায়াবিলিটি ক্যাম্প থেকে এক সময়ে হাওড়া জেলার বেলুড়ে স্থায়ী ঠিকানা হয় তাঁর। সেটা ১৯৪৮ সাল। ধলদিঘির বাজারে রাস্তায় সব্জি বিক্রি করে সন্তানের মুখে অন্ন তুলে দিয়েছেন অন্নপূর্ণা।
ব্যবসা জীবন
গরিব ঘরের লড়াকু মেয়ে পরবর্তী জীবনে হয়ে ওঠেন সফল ব্যবসায়ী ‘বুড়িমা’। শুধুতে তিনি বিড়ি বাঁধাতেন, পরে বিড়ির সঙ্গে যুক্ত হয় আলতা, সিঁদুরের ব্যবসা। বিশ্বকর্মা পুজায় ঘুড়ি, দোলে রং, কালীপুজোর বাজি - এমন ছোটখাটো নানা ব্যবসাই শুরু করেন অন্নপূর্ণা। নিজে অবশ্য কিছুই তৈরি করতেন না তখন। অন্যের থেকে কিনে এনে বিক্রিই ছিল ব্যবসা।
তত দিনে রীতিমতো বয়স হয়েছে অন্নপূর্ণার। কিন্তু নতুন কিছু করার তাগিদে তরুণদেরও হার মানান। এই সময়েই নাকি তাঁর দোকানে ক্রেতারা এসে অন্নপূর্ণাকে ‘বুড়িমা’ বলে সম্বোধন করতেন। ধীরে ধীরে তিনি সবার ‘বুড়িমা’ হয়ে যান।
তিনি বাজি তৈরি শিখেছিলেন আকবর আলি নামে বাঁকড়ার এক ব্যবসায়ীর থেকে। বিভিন্ন জায়গা থেকে নিজেই খোঁজ করে নিয়ে আসেন কারিগরদের। নিজের নতুন নামেই তৈরি করলেন ব্র্যান্ড। ‘বুড়িমা’ ব্র্যান্ড হয়ে ওঠে বাজির বাজারে। সবচেয়ে বেশি নাম করে ‘বুড়িমার চকলেট বোম’।
এখানেই শেষ হয়নি অন্নপূর্ণার সফর। অন্ধ্রপ্রদেশের শিবকাশীতে একটি দেশলাই কারখানা তৈরি করেন। ডানকুনিতে চলতে থাকে তাঁর বাজির কারখানা।
মৃত্যু
বুড়িমার ১৯৯৫ সালের ৩ জুন মৃত্যুবরণ করেন।
ব্যবসার বর্তমান অবস্থা
বুড়িমার মৃত্যুর পর তাঁর একমাত্র পুত্র সুধীরকুমার দাস ব্যবসা চালান। এখনও চলছে ‘বুড়িমা ফায়ার ওয়ার্কস’। এখনও সমান ভাবে ব্যবসা চলছে। তবে এখন বেলুড়ের কারখানায় শব্দদূষণ হয় না এমন বাজি বানানো হয়। আর এখন ব্যবসা দেখেন পৌত্র সুমন দাসের ছেলে, মানে বুড়িমার পুতি (প্রপৌত্র) সুমিত দাস।’’
শুক্র সরণ
thumb|200px|right| ২০১২ সালের শুক্র সরণ । এ দৃশ্যটি উত্তর গোলার্ধ থেকে দেখাগিয়েছে। শুক্র সরণ (Transit of Venus) মহাজাগতিক বিরল ঘটনাগুলোর মধ্যে অন্যতম। যখন শুক্র গ্রহ, সূর্য ও পৃথিবীর মাঝে একই তলে এবং সরলরেখায় পরিভ্রমণ করে তখন শুক্র সরণ ঘটে থাকে। শুক্র সরণের সময় গ্রহটিকে দেখতে একটি ছোট্ট চাকতির মত মনে হয় যা সূর্যেকে প্রদক্ষিণ করছে। শুক্র সরণের সময়সীমা কিছু ঘণ্টার মধ্যেই সীমাবদ্ধ থাকে, যেমন: ২০০৪ সালের জুন মাসে যে শুক্র সরণ হয়েছিল তার সময়সীমা ছিল প্রায় ছয় ঘণ্টা। শুক্র সরণ অনেকটা সূর্য গ্রহণের মত যা চন্দ্রের কারণে ঘটে। যদিও শুক্র গ্রহের ব্যাস চন্দ্রের ব্যাস অপেক্ষা প্রায় চারগুন তাও এ সময় শুক্র গ্রহকে খুবই ছোট মনে হয় এবং চন্দ্র থেকে ধীরে চলে বলে মনে হয় কেননা পৃথিবী থেকে চন্দ্রের দূরত্ব থেকে শুক্র গ্রহের দূরত্ব বহুগুণ বেশি।
ভবিষ্যত বাণী করা যায় এমন মহাজাগতিক বিরল ঘটনাগুলোর মাঝে শুক্র সরণ অন্যতম। শুক্র সরণ একটি নির্দিষ্ট ক্রমে নির্দিষ্ট সময় পর পর ঘটে থাকে। এ ক্রমটিকে এভাবে বর্ণনা করা যেতে পারে যে, একটি শুক্র সরণের ঠিক ১০৫.৫ বছর পর একটি শুক্র সরণ হয় যার ঠিক আট বছর পর আরেকটি শুক্র সরণ হয় আবার এই শুক্র সরণটির ১২১.৫ বছর পর একটি শুক্র সরণ হয় এবং এর আট বছর পর আবার একটি শুক্র সরণ ঘটে। এভাবে প্রতি ২৪৩ বছরে একই ঘটনার পুনরাবৃত্তি ঘটে।
সর্বশেষ ৬ জুন, ২০১২ সালে শুক্র সরণ হয়েছিল যা এই শতকের সর্বশেষ শুক্র সরণ। এর আগে ১৬৩৯, ১৭৬১, ১৭৬৯, ১৮৭৪, ১৮৮২, ২০০৪ সালেও শুক্র সরণ দেখা গিয়েছিল। ২০১২ সালের পর আবার ২১১৭ ও ২১২৫ সালে শুক্র সরণ দেখা যাবে।
প্রাচীন ও মধ্যযুগীয় ইতিহাস
প্রাচীন কালের ভারতীয়, গ্রীক, মিশরীয়, ব্যাবিলনীয়, মায়া এবং চীনা পর্যবেক্ষকরা শুক্র গ্রহ সম্পর্কে জানত এবং এর গতিবিধি সম্পর্কে টুকে রাখত। শুরুর দিকে গ্রিক জ্যোতির্বিজ্ঞানীরা শুক্র গ্রহকে Hesperus বা সন্ধ্যা তারা এবং Phosphorus বা শুকতারা - এ দুটি নামে ডাকতো। প্রাচীন আমেরিকান সভ্যতায় শুক্র গ্রহ ছিল বেশ গুরুত্বপূর্ণ বিশেষত মায়াদের জন্য, যারা একে Noh Ek(বৃহৎ তারা) অথবা Xux Ek(বোলতা তারকা) নামে ডাকতো। তারা মনে করতো শুক্র গ্রহ তাদের দেবতা Kukulkán(মেক্সিকোর অন্যান্য অঞ্চলে Gukumatz ও Quetzalcoatl নামেও পরিচিত) এর প্রতিরূপ। ড্রেসডেন কোডেক্স (Dresden Codex) এ মায়ারা গ্রহটির কালচক্রের ব্যাখ্যা করেছিল, গ্রহটির গতিপথ সম্পর্কে তাদের কিছু নিখুঁত ধারণা থাকলেও সেখানে শুক্র সরণ সম্পর্কে কিছু উল্লেখ ছিল না। ব্রিটিশ জ্যোতির্বিদ জেরেমিয়া হোরকস সর্বপ্রথম ১৬৩৯ সালে শুক্র সরণ পর্যবেক্ষণ করেন, তার বন্ধু উইলিয়াম ক্র্যাবট্রি-ও শুক্র সরণটি পর্যবেক্ষণ করেছিলেন ম‍্যানচেস্টারের নিকটবর্তী ব্রটন নামক অঞ্চলে থেকে।
আব্দুল ওয়াহিদ (হাফসীয়)
আবু মুহাম্মদ আবদুল ওয়াহিদ ইবনে আবু হাফস, বা আব্দুল ওয়াহিদ (أبو محمد عبد الواحد, মৃ. ১২২২) ছিলেন ১২০৭ থেকে ১২২২ সাল পর্যন্ত ইফ্রিকিয়ার হাফসীয়দের প্রথম শাসক।
আবদুল ওয়াহিদ ছিলেন সানহাজি গোত্রের খিন্তাত থেকে শেখ আবু হাফস উমরের নাতি। তা সত্ত্বেও তিনি তার বার্বার বংশোদ্ভত হওয়ার বিষয়টি অস্বীকার করেছিলেন। কারণ এটি যথেষ্ট মহৎ নয় বিবেচনা করেছিলেন। এবং খলিফা উমর ফারুকের বংশধর হওয়ার দাবি করে ইয়েমেনীয় ছদ্মবেশ ধারণ করেছিলেন।
আবদ আল-ওয়াহিদ ১২০৫ সালে ইফ্রিকিয়া অভিযানে মুওয়াহহিদিন খলিফা মুহাম্মদ নাসিরের সাথে ছিলেন। ১২০৬ সালের ফেব্রুয়ারিতে, খলিফা তিউনিসিয়ায় প্রবেশ করেন। যেটি ইতোমধ্যেই শত্রুদের দ্বারা পরিত্যক্ত ছিল। মরক্কো যাওয়ার আগে খলিফা তার বিশ্বস্ত লেফটেন্যান্টদের একজন আব্দুল ওয়াহিদকে প্রদেশের প্রশাসনের ভার দেন। এটি আব্দুল ওয়াহিদের কর্তৃত্বকে এমন পরিমাণে শক্তিশালী করেছিল যে তার উত্তরসূরিরা নিজেদেরকে গভর্নর মনে করা বন্ধ করে দিয়েছিল এবং ১২২৯ সালে নিজেদেরকে মুওয়াহহিদিন শাসন থেকে মুক্ত করেছিল। নতুন রাজ্য শীঘ্রই বেজাইয়া এবং আশেপাশের বেশ কয়েকটি অঞ্চলে তার ক্ষমতা প্রসারিত করে।
আবদুল ওয়াহিদের স্থলাভিষিক্ত হন তার জ্যেষ্ঠ পুত্র আবদুল্লাহ ইবনে আব্দুল ওয়াহিদ, কিন্তু তার ভাই প্রথম আবু যাকারিয়া ইয়াহিয়া তাকে উৎখাত করে তারপরই স্বাধীনতা ঘোষণা করেছিলেন, যিনি নিজের সিংহাসনকে শক্তিশালী করেছিলেন এবং তার ভাইকে শেখ উপাধি গ্রহণ করে ধর্মীয় জীবনে নিজেকে নিয়োজিত করতে সম্মত হতে বাধ্য করেছিলেন।
২০২১ সাফ অনূর্ধ্ব-১৯ মহিলা চ্যাম্পিয়নশিপ
২০২১ সাফ অনূর্ধ্ব-১৯ মহিলা চ্যাম্পিয়নশিপ ছিল সাফ অনূর্ধ্ব-১৯ মহিলা চ্যাম্পিয়নশিপের দ্বিতীয় সংস্করণ, সাফ দ্বারা আয়োজিত মহিলাদের অনূর্ধ্ব-১৯ জাতীয় দলের জন্য একটি আন্তর্জাতিক ফুটবল প্রতিযোগিতা । টুর্নামেন্টটি ১১ থেকে ২২ ডিসেম্বর ২০২১ পর্যন্ত বাংলাদেশের ঢাকার বিএসএসএস মোস্তফা কামাল স্টেডিয়ামে অনুষ্ঠিত হয়েছিল।.
টুর্নামেন্টের ফাইনালে ভারতকে ১-০ গোলে পরাজিত করে বর্তমান চ্যাম্পিয়ন বাংলাদেশ ।
আয়োজক নির্বাচন
২০২১ সালের ১৪ অক্টোবর, মালদ্বীপের মালেতে সাফ সদস্যদের বোর্ড সভা অনুষ্ঠিত হয় , যেখানে বাংলাদেশকে টুর্নামেন্টের আয়োজক হিসেবে ঘোষণা করা হয়।
ভেন্যু
সবগুলো ম্যাচ অনুষ্ঠিত হয় বাংলাদেশের ঢাকার বিএসএসএস মোস্তফা কামাল স্টেডিয়ামে।
অংশগ্রহণকারী দেশ
ফিফা ২০২১ সালে ৭ এপ্রিল পাকিস্তান ফুটবল ফেডারেশনকে নিষিদ্ধ করেছিল, তাই তারা এই প্রতিযোগিতায় অংশগ্রহণ করতে পারেনি। ম্যাচগুলো চূড়ান্ত হওয়ার আগেই মালদ্বীপ টুর্নামেন্ট থেকে প্রত্যাহার করে নেয়।
খেলোয়াড়দের যোগ্যতা
২০০২ সালের ১ জানুয়ারী বা তার পরে জন্মগ্রহণকারী খেলোয়াড়রা টুর্নামেন্টে প্রতিদ্বন্দ্বিতা করার যোগ্য। প্রতিটি দলকে ন্যূনতম ১৬ জন এবং সর্বোচ্চ ২৩ জন খেলোয়াড়ের একটি স্কোয়াড নিবন্ধন করতে হবে, যাদের মধ্যে ন্যূনতম দুজনকে অবশ্যই গোলরক্ষক হতে হবে।
গ্রুপ পর্ব
Teams are ranked according to points (3 points for a win, 1 point for a draw, 0 points for a loss), and if tied on points, the following tiebreaking criteria are applied, in the order given, to determine the rankings.
ক্লিমেন্ট জনসন
ক্লিমেন্ট লেকি জনসন (Clement Johnson; জন্ম: ৩১ মার্চ, ১৮৭১ - মৃত্যু: ৩১ মে, ১৯০৮) কাউন্টি কিলডেয়ার এলাকায় জন্মগ্রহণকারী আইরিশ বংশোদ্ভূত দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯৬ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম ফাস্ট বোলিংয়ে পারদর্শী ছিলেন ক্লিমেন্ট জনসন।
প্রথম-শ্রেণীর ক্রিকেট
কাউন্টি কিলডেয়ারের কারবারি এলাকায় ক্লিমেন্ট জনসনের জন্ম। ডাবলিনের ট্রিনিটি কলেজে অধ্যয়ন করেছিলেন। ১৮৮৯ থেকে ১৮৯৩ সময়কালে ডাবলিন বিশ্ববিদ্যালয় ক্রিকেট ক্লাবের পক্ষে খেলেছেন। ১৮৯০ থেকে ১৮৯৩ সালের মধ্যে আয়ারল্যান্ডের পক্ষে গুরুত্বহীন খেলাগুলোয় অংশ নিয়েছিলেন তিনি।
একসময় তিনি আয়ারল্যান্ডের অন্যতম সেরা ক্রিকেটারের মর্যাদা লাভ করেছিলেন। ডানহাতি ফাস্ট বোলার ছিলেন ও চমৎকার ব্যাটিং করতেন তিনি। ১৮৯২ সালে ডাবলিনে কেমব্রিজ বিশ্ববিদ্যালয়ের বিপক্ষে ৪৯ ও ৫৬ রান তুলেছিলেন। এ পর্যায়ে এ পর্যায়ে তিনি ই. সি. স্ট্রিটফিল্ড, এফ. এস. জ্যাকসন, সি. এম. ওয়েলস ও এইচ. আর. ব্রোমলি-ডেভেনপোর্টের বোলিং আক্রমণ মোকাবেলা করেছিলেন।
১৮৯২ সালে আয়ারল্যান্ড জেন্টলম্যান দলের সদস্যরূপে উত্তর আমেরিকা গমন করেন। ১৮৯৩-৯৪ মৌসুম থেকে ১৮৯৮-৯৯ মৌসুম পর্যন্ত ক্লিমেন্ট জনসনের প্রথম-শ্রেণীর খেলোয়াড়ী জীবন চলমান ছিল। ১৮৯৩ সালে ভগ্নস্বাস্থ্যের কারণে আয়ারল্যান্ড ছেড়ে ট্রান্সভালে চলে যান। সেখানে তিনি প্রথম-শ্রেণীর ক্রিকেট খেলায় অংশ নেন। ১৮৯৩-৯৪ মৌসুমে ট্রান্সভালের পক্ষে কারি কাপের দুই খেলায় অংশ নেন।
আন্তর্জাতিক ক্রিকেট
দক্ষিণ আফ্রিকান ঘরোয়া ক্রিকেটে অংশগ্রহণের অল্প কিছুদিন পর ১৮৯৪ সালে দক্ষিণ আফ্রিকা দলের সদস্যরূপে ইংল্যান্ড গমন করেন। ঐ সফরে ২৪টি খেলায় অংশ নেন। তবে, কোনটিই প্রথম-শ্রেণীর ক্রিকেট খেলা হিসেবে পরিগণিত হয়নি। ১৪.৩২ গড়ে ৫০৮ রান ও ১৭.২৭ গড়ে ৫০ উইকেট লাভ করেন তিনি। লিভারপুল ও জেলা দলের বিপক্ষে সর্বোচ্চ ১১২ রান তুলেন। আয়ারল্যান্ড জেন্টলম্যান দলের বিপক্ষে করেন ৭৯ রান।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ক্লিমেন্ট জনসন। ২ মার্চ, ১৮৯৬ তারিখে জোহেন্সবার্গে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
৩১ মে, ১৯০৮ তারিখে মাত্র ৩৭ বছর বয়সে ট্রান্সভালের রুডপুর্ট এলাকায় ক্লিমেন্ট জনসনের দেহাবসান ঘটে।
এম এ মোত্তালিব টেকনিকেল এন্ড বিজনেস ম্যানেজমেন্ট কলেজ
ইতিহাস
এম এ মোত্তালিব টেকনিকেল এন্ড বিজনেস ম্যানেজমেন্ট কলেজ ২০০৪ সালে প্রতিষ্ঠা লাভ করে ।
খারান (দেশীয় রাজ্য)
থাম্ব|বেলুচিস্তান এজেন্সি এর মানচিত্র।
খারান রাজ্য ( উর্দু : ریاست خاران ) ১৯৪৭ সালের আগস্টে উপমহাদেশ থেকে ব্রিটিশদের চলে যাওয়ার আগ পর্যন্ত ব্রিটিশ ভারতের সাথে একটি সহায়ক জোটে একটি স্বায়ত্তশাসিত দেশীয় রাজ্য ছিল। ১৯৪৮ সালের মার্চ অবধি এটি সম্পূর্ণ স্বাধীন ছিল,  এর শাসক রাষ্ট্রের অভ্যন্তরীণ স্ব-সরকারকে ধরে রেখে পাকিস্তান অধিরাজ্যে প্রবেশের স্বাক্ষর করেন । ১৯৫৫ সালে খারানকে পাকিস্তানে অন্তর্ভুক্ত করা হয়।
খড়ান অঞ্চলটি আজ পাকিস্তানের দক্ষিণ-পশ্চিমে বেলুচিস্তান প্রদেশের অন্তর্ভুক্ত।
ইতিহাস
খারান রাজ্যে কালাতের সামন্ত রাষ্ট্র হিসেবে ১৬৯৭ সালে স্থাপিত হয়, যা ১৯৪০ সাল পর্যন্ত ছিল। এটি ১৯৪০ সালে কালাত থেকে স্বাধীন হয়। ১৯৪৮ সালের ১ মার্চ খারান পাকিস্তানে প্রবেশ করেন এবং ১৯৫২ সালের ৩ অক্টোবর এটি বালুচিস্তান স্টেটস ইউনিয়নে যোগদান করেন। মীর হাবিবুল্লাহ নওশারওয়ানি পাকিস্তানকে এই বলে উল্লেখ করেছিলেন: হরান ১৮ তম শতাব্দীর শেষদিকে নাসির খান দ্বারা বিজয় লাভ করেছিলেন, কিন্তু সেখানে তাঁর ক্ষমতা স্থির হয়নি। তিনি আরও বলেছিলেন: খড়ানের ভাগ্য নির্ধারণের বৈধতা নেই কালাতের। আমরা পাকিস্তানের সাথে আমাদের একীকরণের ঘোষণা দিচ্ছি এবং আমরা কালাতের শাসকগোষ্ঠীর দ্বারা আরও হস্তক্ষেপ সহ্য করব না।
খারানের শাসক আব্বাস খান নুশেরভানি কালাত খানাত তাঁর আয়ের অংশ দিতেন, কিন্তু তিনি নিজের দেশেই রাজত্ব করেছিলেন।
হারানের শাসনকর্তারা তাদের সম্পত্তির প্রত্যন্ততার জন্য কালাত থেকে নয়, কাবুল এবং তেহরান থেকেও আপেক্ষিক স্বাধীনতা অর্জন করেছিল। ইরান থেকে ভারতে বাণিজ্য পথ রক্ষার জন্য আফগান আমিররা (এবং তাদের আগে ইরানী শাহরা) যদিও তারা খড়ানের খাঁনদেরকে ভেসেল মনে করতো তাদের কাছ থেকে শ্রদ্ধামূল্য নিত না, বরং তাদের নিয়মিত আর্থিক ও অন্যান্য সরবরাহ করতো।
১৯৫৫ সালের ১৪ ই অক্টোবর পাকিস্তানের পশ্চিম শাখার বেশিরভাগ অঞ্চলকে পশ্চিম পাকিস্তান প্রদেশ গঠনের জন্য এই রাজ্যটি মিশে গিয়ে ছিল। ১৯৭০ সালে যখন এই প্রদেশটি বিলুপ্ত হয়েছিল, তখন খড়ান প্রদেশের পূর্ব অঞ্চলটি বেলুচিস্তান প্রদেশের খারান জেলা হিসাবে সংগঠিত হয়েছিল।
জনসংখ্যার উপাত্ত
নওশেরওয়ানি (نوشیروانی) খারান এবং ওয়াশুকের নবাব হিসাবে বিবেচিত হয়। বেলুচিস্তানের সর্বাধিক সম্মানিত পরিবার, নওশেরওয়ানীরা দুটি উপ উপজাতিতে বিভক্ত: প্রথম খারানের নবাব এবং দ্বিতীয়টি মাকরানের সরদার। রাজ্যের জনসংখ্যা ছিল মূলত বালুচ উপজাতি, কিছু ব্রহুই অঞ্চল জুড়ে ছড়িয়ে ছিটিয়ে ছিল। ।
সরকার
খারানের বংশগত শাসকরা মীরের ১৬৮০–১৮০০, খান ১৮৫০-১৯০৯, খান সাহেব ১৯০৯-১৯১১, সরদার ১৯১১–১৯১৯, সরদার বাহাদুর ১৯১৯-১৯২১ এবং ১৯২১ পরবর্তী পোস্ট থেকে নবাব উপাধি রেখেছিলেন।
কুপতলা রেলওয়ে স্টেশন
কুপতলা রেলওয়ে স্টেশন বাংলাদেশের রংপুর বিভাগের গাইবান্ধা জেলার একটি রেলওয়ে স্টেশন।
অবস্থান
কুপতলা রেলওয়ে স্টেশন সান্তাহার-কাউনিয়া লাইনের ত্রিমোহনী-কাউনিয়া অংশে অবস্থিত।